Оранжево морето

Ателие за декорация-есенен празник Самайн
2020-10-29 17:30 - 19:00 (Europe/Sofia)
31-ви октомври наближава…
Мнозина свързват тази дата с празника Хелоуин, есенната декорация и с малчуганите в костюми на чудовища, които чукат по къщните врати, за да получат лакомства. Какво обаче се крие зад тези празнични ритуали? Нека се върнем назад във времето, за да преоткрием Празника на Самайн. Това основно празненство от галския календар отпреди 2 500 години вдъхновява духа и фолклорните корени на Хелоуин.
За да научите повече за празника на Самайн и неговите традиции по забавен начин и в приятна обстановка, Франкофонски център Варна (Алианс франсез-Варна и представителството на Френски институт България във Варна) Ви предлага да участвате в творческо ателие за декорация Самайн.
Водещи аниматори ще бъдат французойките Валантин и Орор, доброволки в нашия екип в рамките на програмата „Европейски корпус за солидарност“. Ателието ще се проведе на френски, с превод на български език.
За участници на над 7-годишна възраст.
Кога: 29 октомври 2020 (четвъртък), от 17ч30 до 19 ч.00
Къде: Франкофонски център Варна (ул. „Преслав“ 69, вход през ул. Проф. Асен Златаров и паркинга на Банка ДСК)
Такса участие: 10 лв. с включени материали
Внимание: местата са ограничени. Записвания до 26 октомври 2020.
За повече информация: 052 631 325, 0899 800 842
Събитието ще се проведе при спазване на всички противоепидемиологични мерки във връзка с обявеното в страната извънредно положение.

Научен лагер SCIENCE CAMP FALL 2020
2020-10-29 14:30 - 2020-11-01 12:00
Научен лагер SCIENCE CAMP FALL 2020
на тема “Невронауки и физика”

Екипът на Център за творческо обучение, в партньорство с Неда Травел ЕООД и “Работилница за наука и творчество”, кани младежи между 14 и 18 години на научен лагер Science Camp Fall, който ще се проведе в периода 29 октомври – 1 ноември 2020 г. в Пловдив.

Каква е основната цел на Science Camp Fall 2020?
Science Camp 2020 е четиридневна програма, включваща занятия по биомедицински и инженерни науки, физика и биология. Специално място в програмата ще имат решенията на Google Education и по-конкретно приложенията им за виртуална и добавена реалност. Програмата съответства на най-високите образователни и научни стандарти и предлага среща с млади учени в актуални области, които ще демонстрират практическото приложение на съвременната наука. В Science Camp Fall младежи от различни краища на страната ще имат възможност да работят заедно по научни казуси и да предлагат своите решения, развивайки уменията си за работа в екип и създавайки дълготрайни приятелства. След успешното въвеждане на Модул по “Презентиране и комуникация на науката” в рамките на Science Camp Kranevo 2020 миналото лято, в есенното издание ще включим и Модул “Критично мислене”.

Програмата се организира от Център за творческо обучение съвместно с Неда Травел и тяхната „Работилница за наука и творчество“ и с участието на лектори – млади български учени.

Лагерът ще се проведе в Пловдив, като участниците ще бъдат настанени в хотел „Пълдин КООП“, а занятията ще се провеждат на няколко локации в и около хотела.
Как да се запиша?
Може да се регистрирате за участие в Science Camp Fall чрез формуляра за записване: https://forms.gle/RyevYoK1F92y9s5A7
Крайният срок за записване е 15 октомври 2020г.
Таксата за участие е в размер на 290 лв и включва:
– Настаняване – 3 нощувки с включени закуска, обяд и вечеря;
– Четиридневна динамична образователна програма с включени всички материали за обучение;
– Персонална застраховка;
– Посещение на Комплекс по транслационна невронаука към МУ Пловдив;
– Културна програма за една от вечерите.
В програмата могат да участват групи и индивидуални участници. Работният език е български, като част от материалите и занятията ще бъдат на английски с цел упражняване на езиковите умения.

Повече информация за Science Camp 2020 може да получите като се свържете с нас на office@nedatravel.com или 0887 620 208

Музика в картини - една разходка с Модест Мусоргски
2020-10-28 19:00 - 20:00 | Градска Художествена Галерия, ул. Любен Каравелов 1, Варна, 9000, Bulgaria
28.10.2020г., 19:00ч.
Градска художествена галерия
Миниспектакъл за деца, в който се съчетават музика и слово.
В рамките на час децата и родителите им ще имат възможност да чуят прочутата сюита за пиано „Картини от една изложба“ на Мусоргски. Спектакълът предлага един нов аранжимент, включващ ударни инструменти, подготвен специално за случая от самите изпълнители. С помощта на разказвач – актрисата Милена Кънева, слушателите ще се запознаят с чувствата и мислите на Мусоргски, които той е въплътил във всяка миниатюра от цикъла.
С участието на:
Стафан Бояджиев
Зорница Стефанова
Здравка Атанасова
Милена Кънева
Билети: 15,00 лв.
Билетни каси: ТМПЦ – ВАРНА, пл. „Независимост” 1: понеделник-петък 9:00-13:30 и 14:30-20.00; събота 10:00–13:30 и 14:30-20:00 ч.; неделя 11:00-16:00, тел. 052 665 022; ЗАЯВКИ: тел. 052 665 020
Фестивален и конгресен център: всеки ден от 10 до 21 ч. /почивка 14-14,30ч. и 16,30-17 ч./, тел. 052 685 214.
Онлайн: ФКЦ
www.operavarna.com

Онлайн! Science Bricks 2: Наука с кауза
2020-10-25 11:00 - 17:00 | online
Научно-популярното събитие в подкрепа на българските олимпийците по природни науки „Science Bricks 2: Наука с кауза“ ще се проведе САМО ОНЛАЙН на 25 октомври (неделя). Събитието е безплатно и ще се излъчи в онлайн каналите на сайта, като лекторите и програмата остават непроменени. Тъй като целта на „Science Bricks 2: Наука с кауза“ е да популяризира науката и да подкрепи гимназистите ни, които представят България на международните състезания по природни науки, има ДАРИТЕЛСКИ БИЛЕТИ, които всеки може да закупи онлайн. Те не са задължителни, за да гледате лекциите, но са 100% в подкрепа на подготовката на българските олимпийци. Цените им започват от 5 лева, като има и Супер дарителски билети за 30 и за 50 лева, а всеки може да купи колкото броя реши. Заедно с нашите партньори сме ви подготвили и приятни изненади, които ще могат да бъдат спечелени на случаен принцип измежду закупените билети.
За това не пропускайте на 25 октомври онлайн в MediaBricks.bg, YouTube и Facebook, където ще видите прекрасни лекции на разбираем език от географите д-р Евгения Сарафова и д-р Димитър Желев, физика Стоил Иванов, астрофизика Никола Каравасилев и химиците Наско Стаменов и Златина Димитрова със зрелищни химични демонстрации. Към това ще добавим и вдъхновяваща среща с част от олимпийците ни по природни науки, които печелят медали за България.
Пълна информация за събитието и лекторите ще намерите тук – https://mediabricks.bg/sciencebricks2/

Всички приходи от билети ще отидат директно в дарителската сметка на
Сдружение на олимпийските отбори по природни науки
в подкрепа на състезателите и ръководителите на отборите по математика, физика, химия, астрономия, лингвистика, астрономия и астрофизика, биология и информатика.

Генерален партньор в организирането на Science Bricks 2 е ЧНУ Izzi Science for Kids, което е първото начално училище с фокус върху природните науки.

Всичко за лекторите и събитието ще намерите тук – https://mediabricks.bg/sciencebricks2/
MediaBricks.bg представя:
Science Bricks 2: Наука с кауза
Дата: 25 октомври 2020 г.
Място: Онлайн в каналите на MediaBricks.bg
Начало: 11 ч.
Вземете вашия дарителски билет тук – https://epaygo.bg/2816679563

Програма:
• 11:00 – 11:50 – Д-р Евгения Сарафова и д-р Димитър Желев – „Познаваме ли Земята?“
• 12:00 – 12:50 – Стоил Иванов – „(Не чак толкова) Кратко въведение в орбиталната динамика“
• 14:00 – 14:50 – Наско Стаменов и Златина Димитрова – „Тук не се диша!“
• 15:00 – 15:50 – Никола Каравасилев -„Колко е елементарна физиката?“
• 16:00 – 16:50 – Български олимпийци – Как се печелят медали от най-силните международни състезания по природни науки?

ВАЖНО! Всички, които до този момент са си взели билети за „Science Bricks 2: Наука с кауза“, трябва да знаят, че билетите им на 100% отиват за подготовката на българските олимпийци. Ако заради промяната, че събитието няма да е присъствено, а само онлайн, желаете да върнете своя билет моля да се свържете с организаторите от MediaBricks.bg на следния мейл: media@mediabricks.bg
Събитието се осъществява подкрепата на:
• MDV Professional Education Ltd.
•Sofia Tech Park
Партньори на събитието са:
• Частно начално училище Izzi Science for Kids
• Сдружение на олимпийските отбори по природни науки
• Британски съвет в България
•Географ БГ
•Muzeiko
•CIELA Books
•TechnoMagicLand
• Програма Образование с наука
•Български дарителски форум
•NPMG Alumni Club – НПМГ Алумни Клуб
•Фондация „Еврика“
•Ratio
• Подкаст Почти Наука
• Форум Демокрит
•Катедра Астрономия, СУ „Св. Климент Охридски“
• Съюз на Учените в България
• Съюз на Физиците в България
•Abordage
Медийни партньори:
•Наука OFFNews
•Българска Наука
• Списание „Светът на физиката”
•Аз чета – AzCheta.com
• trio.bg
•Kaldata.com
•TodayTech
•Tech Tips Media
•Tech Trends Bulgaria
•PixelMedia.bg

Три безплатни онлайн събития за деца от Sofia Game Night
2020-10-24 11:00 - 18:30 | online
ДРОН ПИЛОТ РАБОТИЛНИЦА С РОБОКИДС

Онлайн работилница (през платформата Zoom) по програмиране за деца 10+
13:00-18:00

РобоКидс долита на Sofia Game Night и кани всички деца над 10 години да се включат в работилницата ни по програмиране на дронове “Дрон Пилот”. По време на безплатното виртуално занимание децата ще програмират семпли летателни мисии на дрон и ще им демонстрираме приложенията и програмите които използваме в най-новия ни курс за деца, в който те се учат да програмират и пилотират дронове на световния лидер DJI.
Събитието е предназначено за деца над 10 години!
За въпроси и допълнително информация може да посетите www.robotilnica.com.
За регистрация, моля, попълнете следния формуляр.

СЪЗДАЙ MINECRAFT ИГРА С БЛОКОВЕ

Онлайн работилница по програмиране за деца
16:00-17:00 или 17:30-18:30

Създай Minecraft игра от блокове Подарете на вашето дете едно незабравимо преживяване с новите ни тематични онлайн демо уроци, чрез които да разпалите интереса му към технологиите и да стимулирате неговото развитие, с помощта на игри и предизвикателства. Тематичните онлайн демо уроци са подходящи както за начинаещи, така и за деца с предишен опит в програмирането. В този демо урок децата ще програмират собствена Minecraft игра. Целта в играта ни ще бъде да създадем героя Steve, след което да построим нещо свое с помощта на блокове.
Събитието е предназначено за деца между 8 и 11 години!
Максималният брой на участниците е 6 деца във всяка работилница!
Повече информация може да намерите във Facebook събитието.
За регистрация за работилницата от 16:00, моля, попълнете следния формуляр.
За регистрация за работилницата от 17:30, моля, попълнете следния формуляр.

„ТАЙНИТЕ НА БЪЛГАРСКАТА ИСТОРИЯ. ЗАГАДКИТЕ НА ПЪРВОБИТКО“

Събитието ще бъде достъпно през целия ден на сайта на Националния исторически музей (НИМ).

Малкото човече от друга епоха Първобитко иска да му помогнете да реши няколко загадки. В „Тайните на българската история. Загадките на Първобитко“ героят на едноименната книга на доц. д-р Бони Петрунова ще ви разходи из сайта на Националния исторически музей и ще ви зададе няколко загадки свързани с информацията в него. Целта е докато участниците помагат на малкото момченце да се забавляват и да научат повече за българската история. Един от решилите всички загадки правилно ще получи за награда книгата „Първобитко“.
Повече информация може да намерите във Facebook.
За регистрация, моля, посетете historymuseum.org.

Събитията са част от третото издание на градския фестивал за игри Sofia Game Night. За пълната програма посетете официалната страница: https://sofiagamenight.com/ Sofia Game Night е инициатива на Гьоте-институт България , която цели да постави на фокус различните аспекти на игрите и game development днес. От процеса по разработване на игри, през икономическата роля на гейминг индустрията и електронните спортове, до крайния потребител и чистото удоволствие от играта.

Безплатна прожекция на филма „Пинокио“ за децата на Варна
2020-10-24 11:00 - 13:00 | Фестивален и Конгресен Център, бул. Сливница № 2, Варна, 9000, Bulgaria
Фентъзи филмът „Пинокио“ на италианския режисьор Матео Гароне ще бъде излъчен благотворително за децата на Варна на 24 октомври /събота/ от 11 часа в Зала 2 на Фестивален и конгресен център – Варна. Прожекцията с вход свободен на най-новата кино адаптация по класическото произведение на Карло Колоди „Приключенията на Пинокио“ се осъществява по инициативата „Изкуството днес – за възможностите утре“ на Фондация Св. св. Константин и Елена, с финансовата подкрепа на A1 и в партньорство с Фестивален и конгресен център – Варна и Бета Филм.
Във филма „Пинокио” на Гароне ще видим всички основни герои от романа на Колоди – дърводелеца Джепето/ в ролята е носителят на Оскар Роберто Бенини/ и издялания му от дърво син Пинокио, Фитилчо, Огнегълтача, Синята фея, Говорещия щурец, слепия Котарак и куцата Лисица, кита. Екранизацията е покана за едно истинско приключение за малки и големи. Филмът е с 15 номинации „Давид на Донатело“, включително за най-добър филм, сценарий, режисура, второстепенна мъжка и женска роля.
Благотворителната прожекция е в подкрепа на повече от 100 децата от ЦНСТ „Изгрев“, ЦНСТ „Другарче“ и ЦСОП „Св. Св. Кирил и Методий“ в с. Кривня – институции, които Фондация „Св. св. Константин и Елена“ от години подпомага с различни образователни и творчески инициативи и проекти.

Емоциите, които могат да разболеят детето
2020-10-24 10:30 - 12:30 | online
Учудващо малко са децата, които растат в среда, която свободно насърчава изразяване на емоциите. Вместо това повечето от малчуганите се научават да потискат чувствата си много рано, за да се подчинят на изискванията на родителите и обществото. Според многобройни изследвания потисканите чувства въздействат негативно върху детското здраве. Ако малкият човек се оплаква често от здравословни проблеми, а педиатърът казва, че няма физическа причина за тях, е време да се запитате: „Щастливо ли е детето ми?“
• Как се формира представата ни за нас самите в ранното детство и каква е ролята на емоциите?
• Кои са емоциите, които се отразяват негативно върху физическото здраве на малчугана?
• Защо и кога детето потиска емоциите си?
• Какво „казват“ за детската психика най-честите физически симптоми при децата?
• Как да помогнем на малчугана да се справи с физическите оплаквания?
• Как да различим манипулацията и лъжата от реалното неразположение при децата?
В уебинара ще поговорим за:
– най-често срещаните психосоматични прояви при децата – проблемите с хранителната и отделителната системи – гадене и повръщане, нощно напикаване, запек и разстройство, липса на апетит, и т.н.
– за кожните заболявания – екземи, дерматити, падане на косата
– за двигателните разстройства – тикове, треперене, припадъци
– за болките в главата, стомаха, сърдечната област и др.
– за такива сериозни заболявания, като астми и диабет.
Теодора Пампулова е детски психолог, педагогически съветник в ЕГ „Иван Вазов” и регионален председател на Дружеството на психолозите в България. Работи с деца до 17 г. и техните родители в „Стая на емоциите“ – проект, с който спечели втора награда на конкурса на Община Пловдив „Най-добър млад предприемач“ през 2018 г. Автор е на книгите „Наръчник за справяне с чудовища, динозаври и други страшни неща (170 забавни начина да се справим с детските страхове)“ и „Детската градина – щастливо място“.
Запишете се тук 👉 https://bit.ly/2F2Es4q

СЕДМИЦА НА ЕМОЦИОНАЛНАТА ИНТЕЛИГЕНТНОСТ
2020-10-18 10:00 - 2020-10-25 17:00 | online
Установено е, че за успеха на всеки човек е важна не само академичната, но и емоционалната интелигентност.
Тя включва способността да се възприемат, оценяват и управляват собствените емоции, да се разграничават различните емоции и да се назовават и определят правилно.
Критерии за емоционална интелигентност:
– Познаване на собствените емоции
– Управляване на емоциите
– Самомотивиране
– Разпознаване на чуждите емоции
– Управляване на връзките с другите
– Трансформиране на емоциите
Поканихме някои от най-добрите специалисти, които ще разкрият темата от различни аспекти и ще помогнат на родителите да разбират по-добре собствените си емоции и емоциите на децата.
Очакваме те на безплатната Седмица на емоционалната интелигентност! https://bit.ly/32Y8tdH
ПРОГРАМА:
Неделя, 18 октомври 2020 г.
10:00 ч. – Детските емоции
14:00 ч. – Социална и емоционална интелигентност и моделът на д-р Томас Гордън
Понеделник, 19 октомври 2020 г.
10:00 ч. – Детската игра и развитието на емоционалната интелигентност
Вторник, 20 октомври 2020 г.
10:00 ч. – Как родителите изграждаме емоционална интелигентност
18:00 ч. – Проблемните тийнове – как да се справим с интензивните емоции и да подобрим комуникацията си с тях
Сряда, 21 октомври 2020 г.
10:00 ч. – Емпатията: умението да осъзнаваш емоциите си
14:00 ч. – Ключови умения през първите 7 в развитието на емоционалната и социална компетентност
Четвъртък, 22 октомври 2020 г.
10:00 ч. – Дисциплина и наказания
14:30 ч. – Конфликтите между децата
Петък, 23 октомври 2020 г.
10:00 ч. – Травми и страхове при децата
14:00 ч. – Родителската вина
Събота, 24 октомври 2020 г.
10:00 ч. – Емоциите, които могат да разболеят детето
14:00 ч. – Как да се справите със страховете си като родител
Неделя, 25 октомври 2020 г.
9:00 ч. – Гневното дете
Очакваме те на безплатната Седмица на емоционалната интелигентност! https://bit.ly/32Y8tdH

Форум Бременност и Детско Здраве Есен 2020
2020-10-17 16:30 - 2020-10-31 18:00 | online
Скъпи бъдещи и настоящи родители,
Форум бременност и детско здраве идва с нови издания през есента
Безплатни регистрации: bit.ly/31pwsTm
През лятото излъчихме четири онлайн и ТВ издания, чрез които достигнахме десетки хиляди бъдещи и настоящи родители. Големият интерес на аудиторията и успехът на формата ни вдъхновяват да бъдем още по-добри и да продължаваме да ви предоставяме качествена и актуална информация, като ви срещаме с водещи специалисти в сферата на мйчиното и детското здраве.
Теми:
Бременност
Раждане
Грижи за бебето
Детско здраве
Дати
17-ти октомври 2020 г.
31-ви октомври 2020 г.
Участници:
Водещи специалисти в сферата на майчиното и детско здравеопазване.
Специални гости: популярни личности, които ще споделят своя личен родителски опит.
Гледайте на живо на puls.bg и на Форум бременност и детско здраве, както и в сайта https://www.puls.bg/

Шоу кухня за деца "Вкусно с OLA"
2020-10-17 11:00 - 17:00 | Гранд Мол Варна, 2 Andrey Saharov Str., Varna, 9000, Bulgaria
ОLA Taste of Med и Grand MALL Varna канят теб и твоя малчуган на незабравимо изживяване – Шоу кухня за деца „Вкусно с Ола“. Шоуто ще се проведе на 17-ти Октомври от 11:00ч. на ниво 2 (пред обекта на OLA).
Съвети и хитрини за вкусни ястия по време на събитието ще сподели главният готвач на OLA Taste of Med – Иванка Георгиева. Тя ще покаже на децата, как да сътворят сами нещичко за хапване – бързо и вкусно, но най-вече здравословно. Малчуганите ще бъдат изненадани с много вкусотии, а за тяхното настроение ще се погрижи гост аниматор.
Усмивките и приятните емоции са гарантирани с OLA Taste of Med в Grand Mall Varna. Запиши детето си още сега, защото местата са ограничени!
Регистрирай тук: http://bit.ly/ola-detsko-show

Стикер Базар
2020-10-17 10:00 - 2020-10-18 20:00 | ХАЛЕ 3, бул. Христо Ботев 3, Варна, 9000, Bulgaria
За всички любители на стикери, организираме специален базар от авторско творчество върху стикери. Защото нашата цел е да подкрепим тези артисти в тяхното развитие и реализация! 🙂

МАГЬОСНИКЪТ ОТ ОЗ
2020-10-14 19:00 - 21:00 | Държавна Опера Варна, пл. Независимост 1, Варна, 9000, Bulgaria
Премиера “МАГЬОСНИКЪТ ОТ ОЗ” – 14.10./19ч. – Основна сцена
Мюзикъл в две действия
Музика Харолд Арлън
Либрето Франк Баум
Режисьор – Костадин Бандутов
Диригент – Ганчо Ганчев
Сценография и костюми – Тодор Игнатов
Хормайстор и корепетитор – Миглена Шишева
Вокален педагог – Бойка Василева
Театрален педагог – Петя Петкова
Балетен педагог – Бистра Бъчварова
С участието на оркестър на Държавна опера Варна и Варненска детско-юношеска опера при ЦПЛР – ОДК Варна.
“Ей там, где по дъгата път блести
мами чудна страна от детските ми мечти.
Ей там, чакат ме сини небеса
Знам там истински стават всичките чудеса.”
В малка ферма в Канзас живеят чичо Хенри и леля Ем с племенницата им Дороти. Но един ден, страшен ураган прави “достатъчно злини” и понася малката Дороти “далече по небето тъмнооко…”
Така попада в страната на безгрижните, където намира приятели Плашилото, Ламаринения човек и Лъва.
Всеки от тях си има мечта.
Дороти да се върне в Канзас при леля Ем и чичо Хенри, Плашилото да има “малко мозък”, Ламариненият човек да има сърце, а Лъвът да има кураж.
Но, никой от хората в страната на безгрижните не може да им помогне.
Единствен с вълшебства бил Магьосникът от страната Оз.
Пътят до там е труден, пълен с препятствия, а и Злата Вещица дебне, готова с казана да унищожи героите.
Желанието на нашите приятели е толкова силно, че те са готови на всичко за да се срещнат с Магьосника “славен от Оз”.
Успява ли малката Дороти с Плашилцето, което няма мозък, с Ламаринения човек, който няма сърце и с Лъва, който няма кураж , да унищожат Злата Вещица?
Успява ли Великият Оз да изпълни желанията им?
Какво се случва?
Как се случва?
Ще разберем в премиерния мюзикъл “Магьосникът от Оз”, представен от Държавна опера Варна и ВДЮО.
С много смях, музика и танци приключението ще Ви отнесе в “онази чудна страна пълна с толкова безгрижие, чудатости и светлина”.
Очакваме Ви!
БИЛЕТИ: 15лв.
БИЛЕТНИ КАСИ:
ТМПЦ – ВАРНА, пл. „Независимост” 1: понеделник-петък 9:30-13:30 и 14:30-20.00; събота 10:00–13:30 и 14:30-20:00 ч.; неделя 11:00-16:00, тел. 052 665 022; ЗАЯВКИ: тел. 052 665 020
Фестивален и конгресен център: всеки ден от 10 до 21 ч. /почивка 14-14,30ч. и 16,30-17 ч./, тел. 052 685 214.
Можете да закупите своите билети и през онлайн мрежата на
ФКЦ: http://bit.l/МАГЬОСНИКЪТ_ОТ_ОЗ

www.operavarna.com

Изложба по проект "Рециклиращо изкуство в действие"
2020-10-14 18:00 - 20:00 | Recycle Art Academy, Ул. "Хаджи Стамат Сидеров", №32, Варна, Bulgaria
Заповядайте на 14.10. от 18:00 ч. на изложба по проект „Рециклиращо изкуство в действие“, на която ще имате възможността да видите различните предмети, изработени от отпадъчни материали по време на нашите работилници.

Ще можете да научите как от ненужните неща около вас да сътворите подобни предмети за дома.
По време на изложбата ще представим нашето филмче от работилниците ни.

Реализирахме проекта с цел този вид приложно изкуство да достигне до повече хора и по този начин да намалим отпадъците в нашите домакинства за една ПО-ЧИСТА ОКОЛНА СРЕДА.

Ако сте любопитни да разберете какво да очаквате на 14.10., можете да видите снимки от работния процес тук:

https://www.facebook.com/

Проектът се реализира с финансовата подкрепа на Oбщина Варна.

Безплатна работилница с растения и презентация за компостиране и градинарство
2020-10-03 14:00 - 19:00 | Recycle Art Academy, Ул. "Хаджи Стамат Сидеров", №32, Варна, Bulgaria
Имаме удоволствието да поканим всички фенове на растенията да се включат в безплатна работилница за растения и създаване на саксии от отпадъчни материали. Ще имаме и презентация от 14ч. до 15ч. на тема „Растения, компостиране и градинарство“. Работилницата е част от проект „Рециклиращо изкуство в действие“, реализиращ се с финансовата подкрепа на Oбщина Варна. Молим всички, които желаят да се включат да ни пишат лично съобщение в страницата: https://www.facebook.com/recycleartacademy/

Урок по природа - Гората през есента
2020-10-03 09:00 - 2020-10-04 13:00 | Работилница за наука и творчество, бул. "Генерал Колев", № 54, варна, 9000, Bulgaria
Задуха северният вятър, птиците отлитат на юг, а природата намята жълто-оранжева премяна. Есента идва, а с нея учениците са отново в класните стаи. Но на 3 и 4 октомври ние ще оставим бялата дъска, ще обуем туристическите обувки и ще отидем на открит урок по природа. Той ще е под формата на полудневна научна експедиция в горите около Варна. Фокусът на занятията е опознаване и опазване на природата, като ще се запознаем с променящите се растения и животни при смяната на сезоните. Експедициите ще са с приблизителна продължителност 3 часа и включват преход пеша, открит урок и занимания на поляна. Придвижването е с лицензиран транспорт от църквата „Св. Петка“, откъдето тръгваме в 9:00 и се връщаме в 13:00.
Ценатата е 22 лв за занятие с включени транспорт, материали и обучение. Минималният брой участници е 8, а максималният – 15.
Занятията ще се проведат в две възрастови групи:
03.10. – за 7-9-годишни
04.10. – за 10-12-годишни
Задължително:
– Удобни обувки за ходене сред природата
– Шапки
– Вода
– Репелент
– Любознателност и много въпроси
– Усмивки
Препоръчително:
– Мобилни телефони/таблети за „фото-дневник“
– Нещо за хапване при нужда
– Дълги панталони
– Постелка за сядане
За повече информация и записване:
тел: 0887 620 208, 0885 358 660
e-mail: office@nedatravel.com

Разчисти гардероба, попълни библиотеката!
2020-10-02 09:00 - 2020-10-09 17:00
Есен е. Време е да разчистим гардероба! Очакваме ви на Зелени петъци с вашите стари и вече ненужни тениски и дънки. Те ще оживеят като произведения на изкуството или практични чанти с помощта на учениците от Професионалната гимназия по облекло и моден дизайн във Варна. От средата на октомври до средата на ноември ще бъдат проведени три работилници под ръководството на Наталия Николова, водещ и организатор на рециклиращи ателиета и един от победителите в конкурса „Проект ЕКО“ Александра Казасова.
Всички изработени изделия ще бъдат подредени в благотворителна изложба в арт салона на Радио Варна в началото на декември. Целият проект ще бъде заснет и излъчен в социалните мрежи.
Всеки, донесъл стара дреха за рециклиране, ще може да си избери книга втора употреба, с която да попълни библиотеката си. А ако има голямо сърце, и да остави левче дарение за фонд „Лист“, с който финансираме екологични образователни инициативи.
Кампанията „Разчисти гардероба, попълни библиотеката!“ се изпълнява в рамките на „Зелени петъци“ по проект „Подобряване на общественото познание за ролята на гражданската организация за общността“ с финансовата подкрепа на Исландия, Лихтенщайн и Норвегия по линия на Финансовия механизъм на ЕИП. Основната цел на проекта е подобряване информираността на гражданите за ролята на неправителствените организации в обществото.

Темпераментът на детето и как да говорим с него
2020-09-27 14:00 - 15:30
Познаването на темперамента и характера на детето ни дава възможност да разбираме по-добре неговите нужди, потребности и действия. Можем да адаптираме лесно начина си на комуникация и възпитание, така че да изградим както силна и дълбока връзка по между си така и да му помогнем да израсне уверена и пълноценна личност.
В рамките уебинара ще говорим за:
• Типове темперамент според Хипократ – холерик, меланхолик, флегматик и сангвиник
• Какви са основните психологически особености на всеки тип
• Как да определим типа темперамент на детето
• Как да адаптираме поведението и комуникацията си спрямо темперамента му
• Какъв тип занимания и игри са полезни за всеки тип
Водещ: Анита Гергова от Осъзнати родители
Уебинарът е безплатен и ще се проведе тук: https://bit.ly/2Y61GNr

Варна играе
2020-09-26 11:00 - 15:00 | Морска градина, Приморски парк, Варна, 9000, България
На 26.09.2020 г. цялото пространство от Раковината до Морско Казино в Морската градина на гр. Варна ще е игрално поле. На поляната и асфалтовата част ще са разположени съоръжения за игра, които ще може да се ползват напълно безплатно от цялото семейство. Бъдете заедно, деца, родители, баби и дядовци, каки и батковци. Елате с много настроение и се насладете заедно на забавлението да играеш.

Ела! Реши! Победи! - онлайн състезание по математика
2020-09-26 00:00 - 2020-09-27 23:59 | online
🔥 Онлайн математическото състезание „Ела! Реши! Победи! Есен“ 2020 за деца и ученици от ПУК до 4 клас.
🗓 Провеждане: 26 и 27 септември 2020 г.
⏱ Всеки участник може да се включи в удобен за него час в от 00:00 ч. на 26 септември до 23:59 ч. на 27 септември 2020 година.
⏳ Продължителност:
ПУК и 1 клас: 90 минути.
2 клас – 120 минути.
3 и 4 клас – 130 мин.
📌Регистрация и провеждане: онлайн в платформата: easymath.bg/platform/intro
✅Темите за ПУК и 1. клас включват по 6 задачи с избираем отговор и по 6 задачи с кратък свободен отговор. Всяка правилно решена задача от първите 6 се оценява с по 2 точки, а останалите 6 се оценяват с по 3 точки.
🧚‍♂️🐰🐥🍄🚛 Задачите за тези 2 възрастови групи са специално създадени в изцяло графичен вид, без текст.
✅Темата за 2. клас включва 15 задачи с кратък свободен отговор. Всяка вярно решена задача се оценява с по 2 точки.
✅ Темите за 3. и 4. клас включват по 10 задачи с кратък свободен отговор и по 1 задача с подробно разписване на решението. Всяка правилно решена задача от първите 10 се оценява с по 2 точки, а последната задача при правилно решение и разписване се оценява с максимум 10 точки.
За всички състезателни групи: За грешни или непопълнени отговори не се дават и не се отнемат точки.
🙎‍♂‍🙎‍♂‍Автори на задачите:
ПУК и 1. клас: Веселин Донов – преподавател в Saturday Kids Japan и дизайнер.
2., 3. и 4. клас: Павел Панев – ученик в 11 клас СМГ и лектор в платформата https://easymath.bg/
Павел Панев
Такса за участие: 15 лева.
🥇🥈🥉Класирането ще бъде публикувано като новина в сайта https://easymath.bg/, най-късно до 15.10.2020.
🎁 за всяка възрастова група поотделно:
Първо място: златен медал и грамота
Второ място: сребърен медал и грамота
Трето място: бронзов медал и грамота
🎁 🎁
За децата, които се откроят с особено високи резултати във всяка възрастова група, сме предвидили допълнителни награди – изненада, които те ще получат по пощата заедно с медалите и грамотите си. Какви ще бъдат те, засега ще запазим в тайна.
Повече информация можете да прочетете тук: https://easymath.bg/article/59

🍀 ПОЖЕЛАВАМЕ УСПЕХ НА ВСИЧКИ УЧАСТНИЦИ!

Дни на образованието в Холандия
2020-09-25 18:00 - 2020-09-27 17:00 | Галерия Графит, 65 Knyaz Boris I Blvd., Varna, Bulgaria
На 1-ви септември стартира учебната година на студентите в Холандия. Заради създалата се обстановка в световен мащаб, повечето университети в Холандия преминаха на така нареченото “blended” обучение, което включва в себе си онлайн и офлайн дейности. Накратко това означава, че част от лекциите се посещават на място в университета, а друга част се посещават онлайн.
Поради този факт, екипът на UNIFY – Образование в Холандия организира за 13-ти пореден път в Бъгария, най-голямото “blended” изложение за образование в Холандия – Дни на Образованието в Холандия.
Тази година за пръв път събитието ще бъде онлайн и офлайн.
На 25-ти Септември, Петък от 18:00ч. в Галерия Графити в гр. Варна и паралелно по същото време в гр. София, Event Space (малкото НДК) ще се проведат лекции на място. Поканени са всички, които се интересуват от образование в Холандия – ученици, родители, студенти. Ще се спазват всички мерки, като столовете ще са на 1.5м разстояние. Събитието е напълно безплатно, нужна е само предварителна регистрация на www.unify.bg

През следващия уикенд на 26 и 27-ми Септември, UNIFY организира виртуално изложение на холандски униерситети, по време на което ще имате възможност да се срещнете с най-голям брой Холандски университети на едно място, да гледате безброй полезни семинари за кариерно ориентиране, за студентско финансиране, за изготвяне на документи за кандидатстване, за ученици, студенти и родители.
Част от лекциите са:
✅ Как да оцелееш като родител на кандидат-студент?;
✅ Кариерени семинари в света на професиите;
✅ Do’s and Don’t’s на мотивационното писмо в Холандия и още много други.
Oбразованието в Холандия става все по-популярно, затова участие ще вземат някои от най-известните и най-добри университети в Холандия, както и български студенти, които вече учат там.
Какво да очаквате от виртуалното изложение? https://unify.bg/event/view/170
– 13 холандски университета с техни представители и български студенти, които учат там.
– Индивидуални предварително записани видео срещи с всеки университет.
– Достъп до дигитални материали и брошури за отделните програми.
– Видео презентации.
– Групов LIVE chat, в който можеш да зададеш всички въпроси, свързани с кандидатстването и образованието.
– Кариерни семинари.
Както винаги до сега изложението е безплатно, като е нужна само предварителна регистрация на: https://www.unify.bg/events/170/register

Защо детето не ме слуша
2020-09-17 14:00 - 15:30
Имате проблеми с налагането на правила? Детето се тръшка, хленчи, пазари се, лъже, не Ви зачита и реве за щало и нещяло. Все се чудите дали това е период и ако е така, дали ще успеете да го преминете в психическа стабилност.
Заедно с водещите на курсове за родители Анита Гергова и Медея Мартинова ще си поговорим за:
– Как и кога се изгражда родителски авторитет и какво можем да направим, за да поправим поведението на детето;
– Как се поставят правила и какво е важно при спазването и неспазването им;
– Ще отделим време и за въпросите Ви и ще се опитаме да рзплетем някои казуси.
Лектори: Анита Гергова и Медея Мартинова, водещи на курсове за родители към „Осъзнати родители“, www.osuznatiroditeli.com
ВХОД: свободен, с предварителна регистрация, https://1naum.com/event/zashto-deteto-ne-me-slusha-2/

Документите на бременността
2020-09-08 14:00 - 15:30
Очаквате бебе и цялата документация около отпускa Ви по майчинство Ви идва в повече. Кога и какво обезщетение ще получите? Има ли какво да направите, за да се увеличи то? Имате въпроси и не знаете към кого да ги отправите. Ще се постараем да Ви помогнем. Заедно с опитен и изключително симпатичен специалист по счетоводство и ТРЗ ще поговорим за всички административни казуси, пред които се изправяте. Какви са правата Ви, какви осигуровки дължите и как да планирате финансовата страна на нещата.
Акценти:
Кога и как мога да получа болничен по време на бременността? От кога най-рано и кой го издава
Болнични за бременност и раждане
Майчинството – осигуровки и помощи
Как се изчислява обезщетението за майчинство
Имам ли право на отпуск за кърмене на бебе
Ако се върна на работа през първата година, имам ли право на някакви обезщетения
Бащинство – кога и какво, прехвърляне на бащинство
Каква е еднократната помощ за раждане на дете?
Имам ли право на детски надбавки? Какви трябва да бъдат доходите на семейството, за да се получава тази помощ?
Имат ли майките защита от съкращение?
Лектор: Нора Петрова, счетоводител и специалист ТРЗ в „Дворска консулт“
Допълнителна тема: Съхранение на стволови клетки, презентация на „Биохеленика“
ВХОД: свободен, с предварителна регистрация,
https://1naum.com/event/dokumentite-na-bremennostta/

Безплатна ИТ лаборатория: Уеб програмиране
2020-09-04 18:00 - 2020-09-05 18:00 | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
Търсите специализиран курс за детето, който ще му бъде много интересен и в същото време супер полезен?
Децата ви прекарват много време на компютъра или таблет? И искате да превърнете времето прекарано на компютър в нещо продуктивно и успешно за тях?
Програмирането е новата математика, то става все по-търсено сред възрастните, постепенно преминава към децата.
Предимствата от IT курсове за ученици, са огромни:
Научават как да създават уеб сайтове и игри, помагат на децата да усъвършенстват своите способности за дизайн, логика и решаване на проблеми. Също така им позволява да изразяват идеи и креативност по уникални начини.
На 4.09 и 5.09 най-големият IT център в Североизточна България, намиращ се във Варна – Advance Academy отваря врати за родители и ученици. Заповядайте да се запознаете с програмата за ученици от 5 до 12 клас – Уеб програмиране за ученици!
В дните на отворени врати ще усетите преживяването да сте в академията – с разходка пълна с предизвикателства – флотилия от дронове и роботи, 3D принтер, web пъзел и още много….изненади.
Заповядайте да видите къде се раждат IT хакерите във Варна
Допълнителна информация за събитието:
04 Септември (Петък) начало 18:00 часа
05 Септември (Събота) начало 12:00 часа
За въпроси и повече информация:
https://advanceacademy.bg/
0889 990 030
office@advanceacademy.bg

Безплатна ИТ лаборатория: Уеб дизайн с WIX
2020-09-04 17:00 - 2020-09-05 12:00 | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
Търсите специализиран курс за детето, който ще му бъде много интересен и в същото време супер полезен?
Децата ви прекарват много време на компютъра или таблет? И искате да превърнете времето прекарано на компютър в нещо продуктивно и успешно за тях?
Програмирането е новата математика, то става все по-търсено сред възрастните, постепенно преминава към децата.

Предимствата от IT курсове за децата, са огромни:
Научават как да създават уеб сайтове и игри, помагат на децата да усъвършенстват своите способности за дизайн, логика и решаване на проблеми. Също така им позволява да изразяват идеи и креативност по уникални начини.
На 4.09 и 5.09 най-големият IT център в Североизточна България, намиращ се във Варна – Advance Academy отваря врати за родители и ученици. Заповядайте да се запознаете с програмата за деца- Създаване на Уеб сайтове с WIX!
В дните на отворени врати ще усетите преживяването да сте в академията – с разходка пълна с предизвикателства – флотилия от дронове и роботи, 3D принтер, web пъзел и още много….изненади.
Заповядайте да видите къде се раждат IT хакерите във Варна

Допълнителна информация за събитието:
04 Септември (Петък) начало 17:00 часа
05 Септември (Събота) начало 11:00 часа
За въпроси и повече информация:
https://advanceacademy.bg/
0889 990 030
office@advanceacademy.bg

Безплатна ИТ лаборатория: Програмиране на игри със Scratch
2020-09-04 16:00 - 2020-09-05 11:00 | AdvanceAcademy.bg, ул. Димитър Икономов 19, етаж 3, Бизнес Център Планекс, Varna, 9000, Bulgaria
Търсите специализиран курс за детето, който ще му бъде много интересен и в същото време супер полезен?
Децата ви прекарват много време на компютъра или таблет? И искате да превърнете времето прекарано на компютър в нещо продуктивно и успешно за тях?
Програмирането е новата математика, то става все по-търсено сред възрастните, постепенно преминава към децата.
Предимствата от IT курсове за децата, са огромни:
Научават как да създават уеб сайтове и игри, помагат на децата да усъвършенстват своите способности за дизайн, логика и решаване на проблеми. Също така им позволява да изразяват идеи и креативност по уникални начини.
На 4.09 и 5.09 най-големият IT център в Североизточна България, намиращ се във Варна – Advance Academy отваря врати за родители и ученици. Заповядайте да се запознаете с програмата за деца – Програмиране на игри и анимации със Scratch!
В дните на отворени врати ще усетите преживяването да сте в академията – с разходка пълна с предизвикателства – флотилия от дронове и роботи, 3D принтер, web пъзел и още много….изненади.
Заповядайте да видите къде се раждат IT хакерите във Варна
Допълнителна информация за събитието:
04 Септември (Петък) начало 16:00 часа
05 Септември (Събота) начало 10:00 часа
За въпроси и повече информация:
https://advanceacademy.bg/
0889 990 030
office@advanceacademy.bg

Детето тръгва на градина/ясла
2020-09-03 14:00 - 15:30
Адаптация в нова среда – ясла, детска градина, училище;
Как да подпомогнем прехода;
Как детето комуникира с другите деца;
Как се отразява средата върху детето – да се притесняваме ли от лошо влияние;
Сигнали за проблем в общуването;
Агресивното дете и детето жертва;
Съвети за корекция на поведението.
Лектор: Ива Петкова, педагог, консултант по кърмене, по бебеносене, по отглеждане на деца, с много личен и професионален опит и три прекрасни дечица
ВХОД: свободен, с предварителна регистрация, https://1naum.com/event/deteto-trugva-na-gradina/
Срещата ще се проведе онлайн, във фейсбук, в страницата на 1 наум, в затворената група и в дискусията към събитието. Трябва да бъдете на едно oт тези места в уречения ден и час:
https://www.facebook.com/groups/1953328161432249/
https://www.facebook.com/1-%D0%BD%D0%B0%D1%83%D0%BC-527735754409014/

Какво ново за децата във Варна до края на август
2020-08-29 16:00 - 18:00 | ЕкскурзоводКо
Нещо ново се подготвя за децата във Варна. Готови ли сте, малки изследователи?
ЕкскурзоводКо започва своите градски разходки за деца! Включете се в увлекателните тематични обиколки с ЕкскурзоводКо, за да научите любопитни факти:
✅ за своя град Варна,
✅ за неговата история,
✅ за хората живели в него,
✅ за красивата му архитектура и
✅ за да чуете градските легенди!
Заедно с ЕкскурзоводКо в игра ще преоткривате и изследвате историята на своя град.
🕓 На 29 Август 2020 г. от 16.00 часа ЕкскурзоводКо стартира в град Варна с двучасова тематична разходка за деца на тема ‘‘В спомени за княгиня Мария Луиза във Варна‘‘. По време на тематичната обиколка с много игрови моменти и загадки, децата ще опознаят един изключително интересен градски маршрут, ще разберат каква е връзката на Варна с княгиня Мария Луиза, ще общуват, ще изследват в игра културно-историческото наследство на града, ще се учат да се ориентират в градската среда и първи да отгатват вълнуващите загадки, които ЕкскурзоводКо е подготвил за тях.
Разходката с ЕкскурзоводКо продължава до 2 часа. Максималният брой деца, които могат да участват в една разходка са 15. Промоционална такса за участие в първата ни разходка – 12 лв./на дете. Дата 29 Август 2020 г. – Начало 16.00 часа – Край 18.00 часа. Разходката е подходяща за деца на възраст от 7 до 12 години. Повече подробности може да получите по имейл и/или по телефон.
Резервирайте място за Вашето дете в тематичната разходка ‘‘В спомени за княгиня Мария Луиза във Варна‘‘:
по имейл: ekskurzovodko@abv.bg
и/или по телефон: +359 889 87 56 97
Обиколките с ЕкскурзоводКо са city quiz разходки за деца. Това е изцяло нова възможност в нашия град за ползвотворно прекарване на свободното време на нашите деца и опознаване на родния град. Освен, че ще разглеждат забележителности по маршрута и ще опознават историята на Варна, по интересен и забавен начин, под формата на quiz в игра, децата сами ще достигат до отговорите, на зададени от ЕкскурзоводКо въпросчета.
Последвайте страницата на ЕкскурзоводКо за актуална информация: facebook.com/ekskurzovodko.

Лятна еко занималня
2020-08-24 08:00 - 2020-09-04 16:30 | Карин дом, Местност „Свети Никола” ПК 104, Варна
Скъпи родители,
Лятото дойде с пълна сила, а ние като родители, поради непредвидените пролетни събития, не намерихме възможност да осигурим на децата си незабравимо лятно приключение сред природата.
Карин дом работи в подкрепа на семействата – този път по един малко по-различен начин.
Бихме искали да поканим всички деца от Варна (а защо не и от страната) на едно лятно забавление.
Едноседмична Лятна еко занималня в новата Мулти-сензорна градина и прекрасния двор на Фондация Карин дом.
Лятната еко занималня на Карин дом е мястото, където децата учат, докато играят и се забавляват! Мястото, където могат да преживеят емоцията, да станат приключенци и да се обогатят – сред песента на птиците и близостта на природата. Ние знаем, че за децата е важно денят им да бъде вълнуващ и изпълнен с приключения, а за родителите – да е продуктивен и полезен. Ето защо програмата ни съчетава разнообразни образователни и занимателни дейности на открито, сред приказната градина на Карин дом.
Продължителността на занималнята е 5 дни през последната седмица на месец август и първата на месец септември (периода 31 август – 04 септември), в целодневна форма (8:30ч – 16:30ч) и е подходяща за деца на възраст 7-11г, които са самостоятелни в ежедневието*.
Цената е 120лв/седмично
За братя и сестри – 100лв/седмично
Включва всички необходими материали за провеждане на дейностите и застраховка за времето на лятната занималня.
Цената не включва храна. Обедното меню се предоставя от лицензирана кухня и се заплаща допълнително според диетата на Вашето дете.
Всички постъпления са в подкрепа на децата със специални нужди.
Броят деца е ограничен, за това не се колебайте и подарете на своето дете незабравимо лято в чудната градина на Карин дом, попълвайки формуляра —> https://forms.gle/GYbmgsCfM1cZdpun6
За повече информация, позвънете на 0879000637 – Бистра Бончева

Фермерски пазар @Приморски
2020-08-22 17:00 - 20:30 | Приморски център, Primorski center, Sv. Sv. Konstantin i Elena, Varna, 9006, Bulgaria
🛍 Очаквайте от 22.08., всяка събота, Фермерски пазар – Варна в Търговски център „Приморски“!
🧀 Домашно произведени продукти от над 30 производители ще може да откриете на щандовете, разположени в комплекса.
🍉 Пресни зеленчуци и плодове, млечни и месни продукти, печива и сладкарски изделия, консервирани храни, мед, вино, чай, масла, натурална козметика.
👨‍🍳 Ще имате възможност да опитате и кулинарни изкушения, дело на шеф Васил Якимов с продукти от Фермерски Пазар @Приморски.
🛍 Очакваме Ви!

Фестивал на хвърчилата - "Въздушни чудеса - Варна 2020"
2020-08-22 10:00 - 2020-08-23 17:00 | Плаж Аспарухово, Asparuhovo beach, Varna, 9003
За поредна година огромни цветни хвърчила ще изпъстрят небето над Аспаруховския плаж на 22 и 23 август 2020 г. Традиционно фестивалът привлича многобройни гости от страната и чужбина, а организатор на събитието е Клуб „Асто“ с подкрепата на Община Варна чрез фонд “Култура“.
С всяка изминала година фестивалът се разраства и става все по-атрактивен и успешен, а със своя международен характер това новаторско и атрактивно културно събитие допринася за изграждането на специфичния облик на града. През август 2020 г. фестивалът ще отбележи осмата си годишнина.
Основен акцент на фестивала са демонстрациите на международните кайт клубове, които представят своите уникални модели хвърчила, често достигащи впечатляващи размери, състезанията с управляеми модели хвърчила и детските работилници, където малчуганите изявяват талантите си и се забавляват. От 10.00 до 17.00 ч. през обявените фестивални дни професионалните клубове на участниците ще показват най-новите си творения, включително атрактивните за децата обемни модели на различни животни – мече, тигър, октопод, калинки и много други. Очакваме да станем свидетели и на майсторско управление на спортни хвърчила – това са модели за напреднали, които летят много бързо и описват сложни фигури в небето. Парадът ще бъде съпътстван от приятна музика и други забавления за малки и големи.
Тази година в събитието ще се включат демонстратори и майстори на хвърчилата от няколко държави.
Всяко издание на фестивала отправя различни послания, както рекламни, така и обществено значими, като например такива, свързани с чистотата на околната среда, опазването на застрашени видове птици и природата като цяло.
Провеждат се арт ателиета и работилници за детско творчество на теми, свързани с летенето и вятъра.
От своето възникване в Азия преди две хилядолетия, изкуството за изработване и пускане на хвърчила се е разпространило навсякъде по света. Днес то е по-популярно от всякога, то е начин за релаксация, забавен спорт и вид духовно упражнение. И за разлика от много други изкуства, никога не е твърде рано или твърде късно да започнете да го практикувате. Заповядайте, за да се уверите в това!
